ঘটবে সব লিখে ফেলে।’ (মাআরিফুল কোরআন, মুফতি শফী, খণ্ড-৮, পৃ: ৯৬৭) (মাআরিফুল কোরআন, খণ্ড-১, পৃ: ২০০), এখন আমাদের জানতে হবে বর্ণময় ভাষার লিখিত আকারে আবিষ্কার কখন থেকে হয় বা কে এ পদ্ধতির আবিষ্কার করেন? মানুষ পৃথিবীতে এসে ধ্বনি বা ধ্বনি সমষ্টির মাধ্যমে বহুকাল যাবৎ পরস্পরে ভাষা বিনিময় করে আসছিল। অবশেষে কালের আবর্তনে এক সময় মানুষ ভাষার লিখিত রূপের প্রয়োজনীয়তা অনুভব করল। কিন্তু ধ্বনিময় ভাষার লিখিত রূপ দেওয়া কীভাবে সম্ভব? মানুষ আল্লাহ প্রদত্ত মেধা ও চিন্তাশক্তি খাটিয়ে আবিষ্কার করল। যেসব ধ্বনি বা ধ্বনি সমষ্টি উচ্চারণ করে তারা মনের ভাব প্রকাশ করে, সেই প্রত্যেকটি ধ্বনি লিখিত আকারে প্রকাশ করার জন্য দরকার ভিন্ন ভিন্ন সংকেত আলামত। অতঃপর একাধিক সংকেত চিহ্নের পরস্পর মিলন ঘটানোর দ্বারা উচ্চারিত অথবা অনুচ্চারিত মনের ভাব লিখিত আকারে প্রকাশ করা যেতে পারে। হ্যাঁ, এ প্রক্রিয়ায়ই মানুষ প্রথমত বর্ণ, তারপর শব্দ এবং সবশেষে শব্দের সমষ্টিতে লিখিত বাক্যের মাধ্যমে ভাষাকে দৃশ্যমান ও স্থায়ী করতে সক্ষম হয়েছে। ঐতিহাসিকদের ভাষ্য মতে, এ পদ্ধতির আবিষ্কারক হজরত আদম (আ.)-এর নিকটতম নবী হজরত ইদরিস (আ.)-ই বর্ণের প্রথম আবিষ্কারক। কেননা তিনি পৃথিবীতে প্রথম নগর সভ্যতা ও রাষ্ট্রীয় কাঠামো প্রতিষ্ঠা করেন। এ নগর সভ্যতার প্রসারের জন্যই তাকে বর্ণ আবিষ্কার করতে হয়। অন্য বর্ণনায় পাওয়া যায়, হজরত নূহ (আ.)-এর পুত্র ‘সাম’-এর উসিলায় যাদের সেমেটিক জাতি বলা হয়, তারাই বর্ণের প্রথম আবিষ্কারক। তাদের পরে ধীরে ধীরে ভাষার লিখিত রূপ ক্রমশ উন্নতি লাভ করে এবং হিবরু, তুরিয়ানি, সুরিয়ানি, আরবি ইত্যাদি ভাষার লিখিত রূপ প্রকাশ পায়। অতঃপর কয়েক হাজার বছর আগে আবিষ্কার হয় বাংলা ভাষার বর্ণ বা লিখিত রূপ। এক বাংলা ভাষার কথাই ধরুন : বাংলাদেশের ৬৪ জেলার ভাষা ৬৪ রকম। অথচ প্রত্যেকটিই বাংলা। বাংলার মতো অন্যান্য ভাষার বিভিন্নতাও বহু রকমের। এ বহু রকমের ভাষার বহু রকম ভিন্নতার স্বাদ যে কত মধুর তা প্রত্যেক আঞ্চলিক ভাষীই অনুভব করে থাকেন। মাতৃভাষায় স্বাদের তৃপ্তির ঢেঁকুর তুলে থাকেন। হ্যাঁ, প্রত্যেক অঞ্চলের অধিবাসীই সেই অঞ্চলের আঞ্চলিক ভাষায় কথা বলতে অভ্যস্ত থাকেন এবং তৃপ্তি লাভ করেন। সত্যিই এ বহুরূপী ভাষা নিয়ে, ভাষার এ বিস্ময়কর বৈচিত্র্য নিয়ে আমরা যদি একটু ভাবতে বসি, তাহলে আমরা চিনতে পারব আমাদের, চিনতে পারব আমাদের জীবনদাতাকে। সারা জগত্ময় কেন এত বৈচিত্র্যের সমাহার? কেন এত বিচিত্র হয় মানুষের চেহারা, রং-বর্ণ-চরিত্র-ব্যবহার? বিচিত্র সব রং-বর্ণ ও গন্ধের ফুলের সমাহার, বিচিত্র সব পাখিকুলের মাতামাতি আমাকে কোনদিকে অঙ্গুলি নির্দেশ করে? পবিত্র কোরআনে আল্লাহপাক ইরশাদ করেছেন : ‘তাঁর আরও নিদর্শন হচ্ছে, আকাশসমূহ ও জমিনের সৃষ্টি, তোমাদের ভাষা ও বর্ণের বৈচিত্র্য। নিশ্চয়ই এত জ্ঞানীদের জন্য নিদর্শনবলী রয়েছে’। (সূরা রূম : ২২)। আল্লাহপাক ভাষাজ্ঞানের মাধ্যমে আমাদের সঠিক পথে পরিচালিত করুন। আমরা যেন মাতৃভাষার মাধ্যমে দীন-ইসলামের খেদমত করতে পারি আল্লাহপাক আমাদের সেই তৌফিক দান করুন। আমিন।